N á v r h

Komuniké

	Vláda Slovenskej republiky na svojom zasadnutí ................. 2002 prerokovala a schválila návrh zákona o brannej povinnosti.
	Návrh zákona o brannej povinnosti predkladá Ministerstvo obrany Slovenskej republiky na rokovanie vlády Slovenskej republiky v súlade s Plánom legislatívnych úloh vlády Slovenskej republiky na rok 2001. Návrh zákona komplexne upraví problematiku brannej povinnosti jej rozsah, odvodné konanie, povinnú vojenskú službu, zálohy ozbrojených síl, posudzovanie zdravotnej spôsobilosti odvedencov a vojakov  na výkon vojenskej služby, ako aj opatrenia, ktoré je potrebné prijať vo vzťahu k plneniu brannej povinnosti v čase vojny, vojnového stavu, výnimočného stavu a núdzového stavu. Prijatím nového zákona o brannej povinnosti sa predovšetkým sprehľadní a spresní riešenie všetkých otázok, ktoré súvisia s brannou povinnosťou občanov Slovenskej republiky a zároveň sa právny poriadok Slovenskej republiky priblíži k právnym úpravám brannej povinnosti v štátoch NATO.